শামস আল-মা'আরিফ

শামস আল-মা'আরিফ অথবা শামস আল-মা'আরিফ ওয়া লাতঈফ আল-আও'আরিফ  হলো আরবি জাদু বিষয়ক একটি জাদুমন্ত্রের বই। এটি গূঢ় আধ্যাত্মিকতা অর্জনের একটি নির্দেশিকা হিসেবে বিবেচিত হয়। এই রচনা বৃহত্তর সংকলন শামস আল-মা'আরিফ আল-কুবরা এর অন্তর্ভুক্ত, যা শামস আল-মা'আরিফ নামেও পরিচিত। যদিও এটি ব্যাপকভাবে ১৩শ শতকে উত্তর আফ্রিকার সুফি পণ্ডিত আহমদ আল-বুনির রচনা বলে ধারণা করা হয়, তবে এই বইটির গ্রন্থকারত্ব বিতর্কিত এবং এটি ছদ্মলেখ (মিথ্যাস্বত্ব আরোপিত) বলে যুক্তি তোলা হয়। শামস আল-মা'আরিফ আল-কুবরা হলো বিভিন্ন গ্রন্থকারের রচনার একটি সংকলন, যার মধ্যে আল-বুনির কিছু মৌলিক রচনাও অন্তর্ভুক্ত রয়েছে। জনপ্রিয়তার পাশাপাশি এটি ইসলামি ইতিহাসে দীর্ঘ সময়ব্যাপী দমন ও নিষিদ্ধ থাকার কারণে কুখ্যাতিও অর্জন করেছে।
ইতিহাস
উত্তর আফ্রিকার সুফি সাধক আহমদ আল-বুনি ১২২৫ খ্রিস্টাব্দে (হিজরি ৬২২) মৃত্যুবরণ করেন। ধারণা করা হয়, আহমদ আল-বুনি কর্তৃক রচিত শামস আল-মা'আরিফ ওয়া লাতঈফ আল-আও'আরিফ গ্রন্থটি দ্বাদশ শতাব্দীর শেষ এবং ত্রয়োদশ শতাব্দীর শুরুর দিকে মধ্য মাগরেব (বর্তমান আলজেরিয়া) অঞ্চলে তার বসবাসকালে লেখা হয়েছিল।ওয়েন ডেভিস, গ্রিমোয়ার্স: এ হিস্ট্রি অব ম্যাজিক বুকস, অক্সফোর্ড ইউনিভার্সিটি প্রেস, ২০০৯, পৃ. ২৭। তবে, বইটির গ্রন্থকারত্ব নিয়ে বুনির প্রতি আরোপিত দাবিটি বিতর্কিত। বলা হয়ে থাকে যে দামেস্কের জাতীয় গ্রন্থাগারে প্রাপ্ত অন্য একটি গ্রন্থ, যার নামও শামস আল-মা'আরিফ, তা আল-বুনির প্রকৃত রচনা। কিন্তু এটি জাদু-সম্পর্কিত বিখ্যাত গ্রন্থটির চেয়ে সম্পূর্ণ ভিন্ন এবং এতে জাদুর পরিবর্তে বিশ্বতত্ত্ব নিয়ে আলোচনা করা হয়েছে। নিশ্চিতভাবে আল-বুনির রচিত অন্যান্য গ্রন্থেও জাদুর উপর গুরুত্ব দেওয়া হয়নি, কেবল লাতঈফ আল-ইশারাত গ্রন্থে আরবি অক্ষরসমূহের কিছু গূঢ় বৈশিষ্ট্যের উল্লেখ রয়েছে। জ্যঁ-শার্ল কুলোঁ যুক্তি দেন যে, শামস আল-মা'আরিফ ওয়া লাতঈফ আল-আও'আরিফ গ্রন্থটিতে এমন কিছু কালানুক্রমিক উপাদান রয়েছে, যা আল-বুনির নিশ্চিতভাবে স্বীকৃত রচনাসমূহের সঙ্গে অসামঞ্জস্যপূর্ণ। একারণে গ্রন্থটি তার প্রকৃত রচনা নয়, বরং ছদ্মলেখ হিসেবে গণ্য করা হয়। কুলোঁর মতানুযায়ী, এই গ্রন্থটি আল-বুনির ঐতিহ্যের ধারাবাহিকতায় কর্মরত বিভিন্ন গ্রন্থকারের একটি কোরপাস বুনিয়াম এর অংশ, যার মধ্যে কিছু রচনা ভুলক্রমে আল-বুনির নামে আরোপিত হয়েছে। আল-বুনির গূঢ় জাদুর খ্যাতি পরবর্তীতে পঞ্চদশ শতাব্দীর উসমানীয় পন্ডিত আবদুর রহমান ইবনে মুহাম্মদ আল-বিস্তামি দ্বারা আরও বৃদ্ধি পায়। তিনি বুনির রচনাসমূহ ব্যাপকভাবে ব্যাখ্যা করেন, যেখানে আল-বিস্তামি বিশেষভাবে জাদুকরী তাবিজ ও কবচ তৈরির পদ্ধতির ওপর গুরুত্ব আরোপ করেন। পরবর্তীতে শামস আল-মা'আরিফ আল-কুবরা নামে একটি বিস্তৃত সংকলন রচিত হয়, যাতে শামস আল-মা'আরিফ ওয়া লাতঈফ আল-আও'আরিফ সহ অন্যান্য গূঢ় জাদুর গ্রন্থ অন্তর্ভুক্ত হয়। এর মধ্যে আল-বিস্তামির রচনাসমূহ এবং আল-বুনির প্রকৃত গ্রন্থাবলী অন্তর্ভুক্ত রয়েছে। এই সংকলনটি উসমানীয় সাম্রাজ্যের অভিজাত মহলে প্রচলিত ছিল।

ইবনে তাইমিয়্যাহর মতো পন্ডিতগণ বইটির সমালোচনা করেন এবং এর গ্রন্থকার আল-বুনিকে একজন পথভ্রষ্ট শয়তানের উপাসক (ইবলিশ) হিসেবে আখ্যায়িত করেন।গার্ডিনার, নোহ (২০১৭), গুপ্ততত্ত্বপন্থী পাঠক সম্প্রদায় এবং সুফি অক্ষরজ্ঞ আহমদ আল-বুনি’র কর্মের প্রাথমিক প্রচার, আরাবিকা সাময়িকী ৬৪ (২০১৭), পৃষ্ঠা ৪০৫-৪৪১। তবে, এর বিতর্কিত খ্যাতি সত্ত্বেও, বইটি আজও বিদ্যমান এবং জনসমক্ষে পঠিত ও অধ্যয়ন করা হয়। নকশবন্দি-হাক্কানি তরিকার মতো কিছু সুফি ধারার কাছে এই বইটির একটি নির্দিষ্ট আধ্যাত্মিক গুরুত্ব রয়েছে, যদি পাঠক এটি সঠিকভাবে বুঝতে পারেন।

১৯৮৫ সালে বৈরুতে এর প্রথম আধুনিক সংস্করণ প্রকাশিত হওয়ার পর সৌদি সরকার বইটির উপর নিষেধাজ্ঞা আরোপ করে। সৌদি আরবের সর্বোচ্চ উলামা পরিষদ এবং ইলমী গবেষণা ও ফতোয়া বিষয়ক স্থায়ী কমিটির সদস্য ইবনে জিবরিন একটি ফতোয়া জারি করে শামস আল-মা'আরিফ সহ কিছু নির্দিষ্ট গ্রন্থ নিষিদ্ধ ঘোষণা করেন।

খ্রিস্টীয় বিংশ ও একবিংশ শতাব্দীতে শামস আল-মা'আরিফ ক্রমশ পরিচিতি লাভ করে এবং বৈশ্বিক সন্ত্রাসী শয়তানপূজক সংগঠন অর্ডার অব নাইন অ্যাঙ্গলস-এর অন্যতম প্রভাব হিসেবে গৃহীত হয়। যদিও এটির ইংরেজি অনুবাদ করা হয়নি, মূল গ্রন্থের পাশাপাশি এর সহযোগী গ্রন্থে পাওয়া কয়েকটি জনপ্রিয় আচারের অসংখ্য সংস্করণ প্রকাশিত হয়েছে। এসবের মধ্যে কিছু আচার ভিন্ন মাত্রার খ্যাতি অর্জন করে, তবে বহু প্রকাশনায় বারবার যে আচারটির উপস্থিতি দেখা যায় তা হলো বিরহাতিয়াNineveh Shadrach, ম্যাজিক দ্যাট ওয়ার্কস: প্র্যাকটিক্যাল ট্রেনিং ফর দ্য চিলড্রেন অফ লাইট, ইশতার পাবলিশিং, ২০০৫, পৃ. ২২৮।Nineveh Shadrach, এনশিয়েন্ট ম্যাজিক কনজারেশন অফ পাওয়ার: বিগিনার্স গাইড টু দ্য বেরহাতিয়া, ইশতার পাবলিশিং, ২০১১। (যা দ্য এনশিয়েন্ট ওথ বা রেড সালফার নামেও পরিচিত)।Nineveh Shadrach, ম্যাজিক দ্যাট ওয়ার্কস: প্র্যাকটিক্যাল ট্রেনিং ফর দ্য চিলড্রেন অফ লাইট, ইশতার পাবলিশিং, ২০০৫, পৃ. ৪৮।

২০২২ সালে আমিনা ইনলুয়েস কর্তৃক আংশিক ইংরেজি অনুবাদ "শামস আল-মা'আরিফ: দ্য সান অফ নলেজ অ্যান অ্যারাবিক গ্রিমোয়ার: আ সিলেক্টেড ট্রান্সলেশন" শিরোনামে রেভেলোর প্রেস থেকে প্রকাশিত হয়।

২০২৩ সালে জোহান ভল্ডেমন্ট শামস আল-মা'আরিফ-এর আরেকটি ইংরেজি অনুবাদ "শামস আল-মা'আরিফ: তালিসমানস অ্যান্ড ম্যাজিক স্কয়ারস" শিরোনামে প্রকাশ করেন, যা মূলত গ্রন্থে অন্তর্ভুক্ত তাবিজ ও জাদু বর্গ সম্পর্কিত বিষয়বস্তুর উপর কেন্দ্রীভূত। আরব ও পাশ্চাত্য বিশ্বের বাইরে, উর্দু ও তুর্কি ভাষায় গ্রন্থটির বেশ কয়েকটি সংস্করণ প্রকাশিত হয়েছে।ইকবাল আল-দীন আহমদ, শামস আল-মা'আরিফ আল-কুবরা ও লাতঈফ আল-আও'আরিফ. উর্দু, দারুল ইশআত, করাচি, পাকিস্তান: ১৯৭৮।বাসির আহমদ হাজরত কালিয়ানওয়ালা, শামস আল-মা'আরিফ লাতঈফ আল-আও'আরিফ. উর্দু তরজমা, কুতুবখানা শান-এ-ইসলাম, লাহোর, পাকিস্তান।সেলাহাত্তিন আলপায়, শামস আল-মা'আরিফ. আধ্যাত্মিক জ্ঞানের সূর্য, পি.কে. ১৫৭ বেয়াজিদ, ইস্তানবুল: ১৯৭৯।
বিষয়বস্তু
থাম্ব|১৮৬৮ খ্রিস্টাব্দের আলজেরিয়ায় শামস আল-মা'আরিফ গ্রন্থের একটি পাণ্ডুলিপি, খালিলি ইসলামি শিল্প সংগ্রহ
আধুনিক রূপে, এই গ্রন্থটি দুইটি খণ্ডে বিভক্ত: শামস আল-মা'আরিফ আল-কুবরা‌  এবং শামস আল-মা'আরিফ আল-সুঘরা; এর মধ্যে প্রথমটি বড় খণ্ড।শামস আল-মা'আরিফ আল-কুবরা, আল নূর লাইব্রেরি, বৈরুত, লেবানন, ২০০৬।শামস আল-মা'আরিফ আল-সুঘরা, আল নূর লাইব্রেরি, বৈরুত, লেবানন, ২০০৫। প্রথম কয়েকটি অধ্যায় পাঠককে পরিচয় করিয়ে দেয় জাদু বর্গের সাথে, পাশাপাশি এমন সংখ্যার ও বর্ণের সমন্বয়ের কথা যা জাদুকরী প্রভাব আনতে সক্ষম বলে বিশ্বাস করা হয়। গ্রন্থকার দাবি করেন, এই পদ্ধতিই একমাত্র উপায় যা দিয়ে জ্বীন, ফেরেশতা এবং  আত্মাদের সাথে যোগাযোগ করা সম্ভব। পরবর্তী মুদ্রিত সংস্করণগুলোতে যে সূচিপত্র যুক্ত করা হয়েছিল, তাতে ৪০টি অধ্যায়ের (ফাসল) একটি তালিকা রয়েছে, যেগুলোর কোনো ক্রমিক নম্বর ছিল না। তবে, মুদ্রণযন্ত্র এবং অন্যান্য প্রমিতকরণ আসার আগে, তিনটি স্বতন্ত্র খণ্ড প্রচলিত ছিল, যার প্রতিটির দৈর্ঘ্য ভিন্ন ছিল।ফ্রান্সিস ম্যাডিসন, এমিলি স্যাভেজ-স্মিথ, রালফ এইচ. পিন্ডার-উইলসন, টিম স্ট্যানলি, সায়েন্স, টুলস অ্যান্ড ম্যাজিক ভলিউম ১২, অক্সফোর্ড ইউনিভার্সিটি প্রেস, ১৯৯৭, পৃ. ৬৫।

একই গ্রন্থকারের আরেকটি বই, যার নাম মানবা' উসুল আল-হিকমাহ অর্থাৎ "প্রজ্ঞার মূল উৎস", সেটিকে এর সহযোগী গ্রন্থ হিসেবে ধরা হয়।
মুসলিমদের মধ্যে এটি পড়া হারাম ফতোয়া
বেশিরভাগ মুসলিম আলেম শামস আল-মা'আরিফ আল-কুবরা গ্রন্থটিকে জাদু শেখানোর বই হিসেবে বিবেচনা করেন। এই কারণে, এই ধরনের বই দেখা, পড়া, কেনা বা বিক্রি করা জায়েয নয়। কারণ জাদুচর্চা করা হারাম, জাদু শেখা হারাম এবং জাদুকরদের বিশ্বাস করাও হারাম। বরং, এটি সাতটি ধ্বংসাত্মক পাপের একটি, এবং এর কিছু অংশ সর্বসম্মতিক্রমে কুফর বা ইসলাম থেকে খারিজ হয়ে যাওয়ার শামিল।মউলিফাত ফি আল-মিযান - ইসলামি ওয়েব 

শায়খ আব্দুল আজিজ ইবনে বায জাদু সংক্রান্ত বইসমূহ সম্পর্কে নূর আলা আদ-দরব ফতোয়ায় স্পষ্টভাবে বলেন:রূহানিয়াত বিষয়ে আল-বুনি, ইবনে সিনা ও সাবিত ইবনে ক্বাররার বই পড়ার হুকুম 

আরও দেখুন
মধ্যযুগে ইসলামী বিশ্বে আলকেমি ও রসায়ন
মধ্যযুগীয় ইসলামে জ্যোতিষশাস্ত্র
সিমিয়া
মধ্যপ্রাচ্যে ডাকিনীবিদ্যা
টীকা

তথ্যসূত্র

গ্রন্থপঞ্জি

বহিঃসংযোগ
আংশিক স্প্যানিশ অনুবাদ ও প্রথম তুলনামূলক সংস্করণ, হাইমে কৌল্লাউত কোরদেরো (সালামাঙ্কা বিশ্ববিদ্যালয়)

বিষয়শ্রেণী:মধ্যযুগীয় আরবি সাহিত্য
বিষয়শ্রেণী:আরব্য পুরাণ
বিষয়শ্রেণী:ইসলামি পুরাণ
বিষয়শ্রেণী:১৩শ শতাব্দীতে ইসলাম
বিষয়শ্রেণী:১৩শ শতাব্দীর আরবি ভাষার বই